CELEX: 32022D1002
Language: lv
Date: 2022-06-21 00:00:00
Title: Padomes Lēmums (ES) 2022/1002 (2022. gada 21. jūnijs) par nostāju, kas Eiropas Savienības vārdā jāieņem Enerģētikas hartas nolīguma Enerģētikas hartas konferences ārkārtas sanāksmē 2022. gada 24. jūnijā

27.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 168/80
               
            
         PADOMES LĒMUMS (ES) 2022/1002
         (2022. gada 21. jūnijs)
         par nostāju, kas Eiropas Savienības vārdā jāieņem Enerģētikas hartas nolīguma Enerģētikas hartas konferences ārkārtas sanāksmē 2022. gada 24. jūnijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 194. pantu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Enerģētikas hartas nolīgumu (“EHN”) Savienība noslēdza ar Padomes un Komisijas Lēmumu 98/181/EK, EOTK, Euratom (1), un tas stājās spēkā 1998. gada 16. aprīlī.
                  
               
                     (2)
                  
                  
                     Ievērojot EHN 34. pantu, Enerģētikas hartas konference nodrošina EHN noteikto mērķu sasniegšanu. Saskaņā ar EHN un tā protokoliem tā veicina piemērotu vispārējo pasākumu koordināciju Enerģētikas hartas principu īstenošanai.
                  
               
                     (3)
                  
                  
                     Enerģētikas hartas konferencei tās ārkārtas sanāksmē 2022. gada 24. jūnijā ir jāpieņem: a) grozījums Enerģētikas hartas konferences reglamentā; b) Krievijas Federācijas kā Enerģētikas hartas konferences novērotājas statusa atsaukšana; un c) EHN provizoriskas piemērošanas attiecībā uz Baltkrieviju apturēšana un Baltkrievijas kā EHN novērotājas statusa apturēšana,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā ir jāieņem Enerģētikas hartas nolīguma Enerģētikas hartas konferences ārkārtas sanāksmē 2022. gada 24. jūnijā Briselē, ir šāda:
            
                        a)
                     
                     
                        apstiprināt ierosināto Reglamenta 7. panta grozījumu;
                     
                  
                        b)
                     
                     
                        apstiprināt Krievijas Federācijas novērotājas statusa atsaukšanu, pamatojoties uz minēto 7. panta grozījumu, abu tajā minēto iemeslu dēļ (principu pārkāpums un finansiālu saistību nepildīšana);
                     
                  
                        c)
                     
                     
                        apstiprināt Enerģētikas hartas nolīguma provizoriskas piemērošanas attiecībā uz Baltkrieviju apturēšanu un Baltkrievijas novērotājas statusa apturēšanu.
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Luksemburgā, 2022. gada 21. jūnijā
            
               
                  Padomes vārdā –
               
               
                  priekšsēdētājs
               
               C. BEAUNE
            
         
         
            (1)  Padomes un Komisijas Lēmums 98/181/EK, EOTK, Euratom (1997. gada 23. septembris) par to, ka Eiropas Kopienas slēdz Enerģētikas hartas nolīgumu un Enerģētikas hartas protokolu par energoefektivitāti un ar to saistītajiem vides aspektiem (OV L 69, 9.3.1998., 1. lpp.).